કોંગ્રેસ પ્રદેશ પ્રમુખ અમિત ચાવડાએ સરકારને નિષ્ઠુર ગણાવી હાર્દિકના પારણાં વિશે પ્રતિક્રિયા આપતાં કહ્યું હતું કે,’સમાજના આગેવાનોની હાજરીમાં હાર્દિક પટેલે પારણાં કર્યા તે સારી વાત છે. ભાજપ સરકારે લોકશાહીનું હનન કર્યું છે.’ આ ઉપરાંત તેમણે રાફેલ મુદ્દે વડાપ્રધાન પર આરોપ લગાવતાં કહ્યું કે, ‘આઝાદી પછીનો વડાપ્રધાનનો સૌથી મોટો સંરક્ષક ગોટાળો છે. જે કંપનીને રમકડાંનો વિમાન બનાવવાનો પણ અનુભવ ન હોય તેને રાફેલ વિમાન બનાવવાનો કોન્ટ્રાક્ટ આપવામાં આવ્યો છે. પોતાના ઉદ્યોગપતિને ફાયદો પહોંચાડવા માટે આ કારસો છે. એકલાખ ત્રીસ હજાર કરોડનો કોન્ટ્રાક્ટ ઉદ્યોગપતિને આપીને વડાપ્રધાનની સંડોવણી પણ છે. જેની તપાસ થવી જોઈએ.’